Sestdien, 2021. gada 5. jūnijā, Latvijā norisināsies kārtējās pašvaldību vēlēšanas. Šoreiz tās būs atšķirīgas, jo teritoriālās reformas rezultātā deputātus vēlēsim 42 pašvaldībās līdzšinējo 119 vietā, savukārt domēs ievēlējamo deputātu skaits samazināsies gandrīz uz pusi. Ērgļu, Madonas, Cesvaines un Lubānas pašvaldības apvienosies vienā – Madonas novadā. Jaunajā novadā vēlēšanās startēs seši saraksti ar 128 deputātu kandidātiem. Aicinām iepazīties ar Madonas novada vēlēšanu kandidātu sarakstiem un piedāvātajām programmām.

**1. Jaunā VIENOTĪBA**

| **Kandidāts** | **Kārtas nr. sarakstā** | **Dzimšanas gads** | **Darbavieta / nodarbošanās** | **Amats** |
| --- | --- | --- | --- | --- |
| [Andrejs Ceļapīters](https://pv2021.cvk.lv/pub/kandidati/andrejs-celapiters) | 1 | 1964 | Madonas novada pašvaldība | Deputāts |
| [Arvīds Greidiņš](https://pv2021.cvk.lv/pub/kandidati/arvids-greidins) | 2 | 1953 | Valsts Meža dienests Centrālvidzemes Virsmežniecība | Virsmežzinis |
| [Oskars Žvagins](https://pv2021.cvk.lv/pub/kandidati/oskars-zvagins) | 3 | 1977 | SIA Aiviekstes klēts | Valdes loceklis |
| [Ilze Mailīte](https://pv2021.cvk.lv/pub/kandidati/ilze-mailite) | 4 | 1985 | SIA "Mailīšu Fabrika" | Valdes locekle |
| [Kaspars Udrass](https://pv2021.cvk.lv/pub/kandidati/kaspars-udrass) | 5 | 1979 | Kaspara Udrasa privātprakse veterinārmedicīnā, SIA Kaspars Udrass | Valdes loceklis |
| [Artūrs Grandāns](https://pv2021.cvk.lv/pub/kandidati/arturs-grandans) | 6 | 1966 | Jāņa Norviļa Madonas mūzikas skola | Flautas spēles pedagogs, Pūšaminstrumentu spēles izglītības programmas vadītājs |
| [Andrejs Piekalns](https://pv2021.cvk.lv/pub/kandidati/andrejs-piekalns) | 7 | 1950 | Pensionārs, privātīpašuma apsaimniekošana |  |
| [Liena Hačatrjana](https://pv2021.cvk.lv/pub/kandidati/liena-hacatrjana) | 8 | 1988 | Latvijas Universitāte | Pētniece |
| [Mārtiņš Ezeriņš](https://pv2021.cvk.lv/pub/kandidati/martins-ezerins) | 9 | 1978 | Rīgas 6. vidusskola | Skolotājs |
| [Aldis Stienis](https://pv2021.cvk.lv/pub/kandidati/aldis-stienis) | 10 | 1950 | MMB Kadiķis | Valdes loceklis |
| [Laura Smudze](https://pv2021.cvk.lv/pub/kandidati/laura-smudze) | 11 | 1978 | Cesvaines novada pašvaldība | Tūrisma centra vadītāja |
| [Ojārs Krūmiņš](https://pv2021.cvk.lv/pub/kandidati/ojars-krumins) | 12 | 1990 | OJC Systems SIA | Valdes loceklis |
| [Gundars Riekstiņš](https://pv2021.cvk.lv/pub/kandidati/gundars-riekstins) | 13 | 1968 | LSK Madonas komiteja | Padomes loceklis |
| [Viktors Abramovs](https://pv2021.cvk.lv/pub/kandidati/viktors-abramovs) | 14 | 1974 | SIA LANCORI | Valdes priekšsēdētājs |
| [Daiga Maderniece](https://pv2021.cvk.lv/pub/kandidati/daiga-maderniece) | 15 | 1964 | Praulienas pagasta pirmsskolas izglītības iestādes "Pasaciņa" | Vadītāja |
| [Aldis Jēkabsons](https://pv2021.cvk.lv/pub/kandidati/aldis-jekabsons) | 16 | 1967 | Ērgļu novada pašvaldība | Brīvā laika un sportisko aktivitāšu organizators |
| [Ligita Irbe](https://pv2021.cvk.lv/pub/kandidati/ligita-irbe) | 17 | 1990 | Madonas Valsts ģimnāzija | Direktores vietniece audzināšanas darbā |
| [Andris Levis](https://pv2021.cvk.lv/pub/kandidati/andris-levis) | 18 | 1992 | MNP SIA “Madonas slimnīca” | Ārsts rezidents traumatologs-ortopēds |
| [Aigars Oļukalns](https://pv2021.cvk.lv/pub/kandidati/aigars-olukalns) | 19 | 1974 | Praulienas pagasta "Grāvīšu" māju zemnieku saimniecība | Uzņēmuma vadītājs |
| [Vilnis Strautiņš](https://pv2021.cvk.lv/pub/kandidati/vilnis-strautins) | 20 | 1947 | Biedrība Akmeņu parks Vaidavas | Valdes loceklis |
| [Dāvis Veckalniņš](https://pv2021.cvk.lv/pub/kandidati/davis-veckalnins) | 21 | 1992 | Baltic Block | Strādnieks |
| [Normunds Arama](https://pv2021.cvk.lv/pub/kandidati/normunds-arama) | 22 | 1981 | VUGD VRB Madonas daļa | Vada komandiera vietnieks |

**Programma**

Madonas, Cesvaines, Ērgļu un Lubānas novada iedzīvotāji! Uzturot un kopjot dzimtās puses lokālpatriotismu, veidosim kopā mūsu jauno novadu. Cienījamie vēlētāji, mēs apņemamies Jūsu uzticības doto mandātu izmantot, lai strādātu mūsu visu labā, lai ikviens jauno novadu uztvertu kā savu un lepotos ar to, vienlaicīgi saglabājot un kopjot dzimtās puses tradīcijas, pat esot tālu prom, nesaraujot emocionālo saiti ar dzimto pagastu, pilsētu, novadu. Mūsu prioritāte ir iedzīvotāju labklājība, kvalitatīva dzīves vide un pakalpojumi, uzņēmējdarbībai un tūrismam pievilcīgs novads. Novadu attīstīsim līdzsvaroti, par pamatu ņemot kopā ar iedzīvotājiem izstrādāto novada attīstības programmu.

Mūsu mērķi:

Uzņēmējdarbība – jaunas un labāk apmaksātas esošās darba vietas

Atbalstīt novada uzņēmējus un piesaistīt investorus;

Atbalstīt vietējos ražotājus;

Pilnveidot uzņēmēju atbalsta projektus, atbalstīt sociālo uzņēmējdarbību;

Uzlabot uzņēmējdarbībai svarīgu infrastruktūru visā novadā;

Veidot biznesa centru, atbalstot Biznesa inkubatoru;

Veicināt mazo uzņēmēju un lauksaimnieku kooperāciju;

Atbalstīt jauniešu nodarbinātību vasarā;

Veicināt sadarbību starp uzņēmējiem un izglītības iestādēm ar prakses iespējām.

Vide un infrastruktūra.

Organizēt optiskā tīkla – interneta pārklājuma pieejamību visā novadā;

Stiprināt pašvaldības komunālos uzņēmumus, ceļot pakalpojumu kvalitāti;

Veikt ceļu uzturēšanu, atjaunošanu, tīrīšanu ziemā līdz katrai viensētai un uzņēmumam;

Uzlabot apgaismojuma un drošības tehnoloģiskos risinājumus;

Attīstīt veloinfrastruktūru un drošu pārvietošanos visiem (kājām, velo, ratiņkrēslā);

Sakārtot pašvaldības dzīvojamo fondu: speciālistiem, ģimenēm un sociālo jautājumu risināšanai, piedāvāt zemes mājokļu būvniecībai;

Atbalstīt iedzīvotāju iniciatīvas teritoriju sakopšanai, labiekārtošanai un ēku siltināšanai;

Sakopt degradētās vietas (t.sk. graustus);

Veicināt vides problēmu risināšanu, atkritumu samazināšanu.

Izglītība - iespēja mazināt nevienlīdzību no pirmsskolas līdz vecumdienām

Nodrošināt plašu interešu un profesionālās ievirzes izglītības piedāvājumu, atbalstīt vecākus finansiāli;

Celt pedagogu prestižu;

Atbalstīt jauniešu iniciatīvas;

Īstenot programmas, kas mazina savstarpējo aizskaršanu;

Līdzfinansēt uz specializāciju vērstus un inovatīvus izglītības iestāžu projektus;

Veikt transporta un ēdināšanas izdevumu segšanu izglītojamiem;

Piešķirt stipendijas studentiem, kuri iegūst pašvaldībai nepieciešamu specialitāti;

Atbalstīt augstskolu programmu īstenošanu un Jēkabpils Agrobiznesa koledžas Barkavas struktūrvienību;

Bērnudārzi un sākumskolas pēc iespējas tuvu mājām;

Nodrošināt daudzpusīgas nodarbības senioriem, lai veicinātu kopā būšanu.

Veselība un sociālā joma

Pilnveidot Madonas slimnīcas pakalpojumu piedāvājumu un pieejamību, tehnisko nodrošinājumu;

Piesaistīt jaunos ārstus un medicīnas darbiniekus;

Uzlabot veselības aprūpes, bērnu zobārstniecības pieejamību;

Nodrošināt kvalitatīvu sociālo, finansiālo, psiholoģisko palīdzību ikvienam iedzīvotājam, kas nonācis grūtībās;

Atbalstīt sociālās nozares projektus un sociālos pakalpojumus tuvāk dzīvesvietai;

Sadarboties ar NVO, uzņēmējiem sociālo pakalpojumu pieejamībai;

Nodrošināt rehabilitācijas pakalpojumus bērniem ar funkcionālajiem traucējumiem un viņu ģimenēm.

Kultūra un tūrisms

Atbalstīt kultūrvēsturiskā mantojuma saglabāšanu un popularizēšanu;

Atbalstīt amatiermākslas kolektīvus;

Pilnveidot kultūras infrastruktūras projektus;

Attīstīt bibliotēkas kā iedzīvotājiem tuvāko pašvaldības un valsts pakalpojumu saņemšanas, socializēšanās un kultūras norišu vietas;

Veidot vienotu attīstību tūrisma jomā visā novadā, popularizējot to un attīstot infrastruktūru.

Sports un atpūta

Pilnveidot apstākļus, lai nodrošinātu augstākā līmeņa sporta sacensību rīkošanu Madonas novadā;

Sniegt atbalstu sporta aktivitātēm, sportistiem dalībai dažāda līmeņa sacensībās;

Veicināt iespēju dzīvot aktīvi, nodrošinot publisko infrastruktūru (pastaigām, skriešanai, riteņbraukšanai, tenisam, slēpošanai u.c.);

Sakārtot peldvietas novadā;

Vairāk soliņu, taku un atpūtas vietu.

Pārvaldība un sadarbība

Pilnveidot uz klientu orientētus pašvaldības pakalpojumus;

Ieviest digitalizāciju efektīvākai pārvaldībai;

Iesaistīt iedzīvotājus nepilnību novēršanā un lēmumu pieņemšanas procesā;

Atbalstīt sabiedrisko organizāciju darbību un iedzīvotāju iniciatīvas;

Veidot vienlīdzīgas sociālās garantijas visiem pašvaldības darbiniekiem, t.sk., sociālās un izglītības jomās;

Sadarboties un atbalstīt kristiešu draudzes.

**2. Partija "Vienoti Latvijai"**

| **Kandidāts** | **Kārtas nr. sarakstā** | **Dzimšanas gads** | **Darbavieta / nodarbošanās** | **Amats** |
| --- | --- | --- | --- | --- |
| [Ivars Miķelsons](https://pv2021.cvk.lv/pub/kandidati/ivars-mikelsons) | 1 | 1962 | Madonas novada pašvaldība | Domes priekšsēdētāja vietnieks |
| [Andris Sakne](https://pv2021.cvk.lv/pub/kandidati/andris-sakne) | 2 | 1954 | Madonas novada pašvaldība | Domes deputāts |
| [Andris Spaile](https://pv2021.cvk.lv/pub/kandidati/andris-spaile) | 3 | 1961 | Bulduru Dārzkopības vidusskola | Kokkopju (arboristu) nodaļas vadītājs |
| [Inguna Kaņepone](https://pv2021.cvk.lv/pub/kandidati/inguna-kanepone) | 4 | 1969 | Lubānas pilsētas bibliotēka | Vadītāja |
| [Rūdolfs Pulkstenis](https://pv2021.cvk.lv/pub/kandidati/rudolfs-pulkstenis) | 5 | 1988 | SIA denne | Izpilddirektors |
| [Ilze Šulce](https://pv2021.cvk.lv/pub/kandidati/ilze-sulce) | 6 | 1964 | Madonas pilsētas kultūras nams | Direktore |
| [Silvija Čurkste](https://pv2021.cvk.lv/pub/kandidati/silvija-curkste) | 7 | 1962 | Aronas pagasta PII "Sprīdītis" | Vadītāja |
| [Artūrs Vāvere](https://pv2021.cvk.lv/pub/kandidati/arturs-vavere) | 8 | 1990 | Madonas novada pašvaldība | Liezēres un Vestienas pagasta pārvalžu vadītājs |
| [Edgars Lācis](https://pv2021.cvk.lv/pub/kandidati/edgars-lacis) | 9 | 1960 | Madonas novada pašvaldība | Bērzaunes un Mārcienas pagasta pārvalžu vadītājs |
| [Ivars Janovskis](https://pv2021.cvk.lv/pub/kandidati/ivars-janovskis) | 10 | 1964 | SIA Biroja apgādes centrs | Valdes loceklis |
| [Liene Ankrava](https://pv2021.cvk.lv/pub/kandidati/liene-ankrava) | 11 | 1984 | Dzelzavas pagasta pansionāts | Vadītāja |
| [Māris Belorags](https://pv2021.cvk.lv/pub/kandidati/maris-belorags) | 12 | 1963 | SIA Bērzaunes komunālais uzņēmums | Valdes loceklis |
| [Dace Kalve](https://pv2021.cvk.lv/pub/kandidati/dace-kalve) | 13 | 1962 | IU AURIS - ārsta privātprakse | Ārsts - otorinolaringologs |
| [Valdis Broks](https://pv2021.cvk.lv/pub/kandidati/valdis-broks) | 14 | 1965 | Mētrienas pagasta pārvalde | Īpašumu uzturēšanas nodaļas vadītājs |
| [Gita Lancmane](https://pv2021.cvk.lv/pub/kandidati/gita-lancmane) | 15 | 1970 | Madonas PII "Priedīte" | Vadītāja |
| [Jana Medniece](https://pv2021.cvk.lv/pub/kandidati/jana-medniece) | 16 | 1988 | Cesvaines PII "Brīnumzeme" | Skolotāja |
| [Guntis Šahno](https://pv2021.cvk.lv/pub/kandidati/guntis-sahno) | 17 | 1963 | SIA Madonas ūdens | Tehniskais direktors |
| [Vaira Studente](https://pv2021.cvk.lv/pub/kandidati/vaira-studente) | 18 | 1966 | SIA SVAIRA | Zobārsts |
| [Oskars Janovičs](https://pv2021.cvk.lv/pub/kandidati/oskars-janovics) | 19 | 1967 | SIA Madonas namsaimnieks | Valdes loceklis |
| [Jevgenijs Tarasovs](https://pv2021.cvk.lv/pub/kandidati/jevgenijs-tarasovs) | 20 | 1989 | Mārcienas pagasta pārvalde | Sporta pasākumu organizators |
| [Uldis Ogorodņikovs](https://pv2021.cvk.lv/pub/kandidati/uldis-ogorodnikovs) | 21 | 1965 | SIA Bērzaunes komunālais uzņēmums | Struktūrvienības vadītājs |
| [Andris Stalīdzāns](https://pv2021.cvk.lv/pub/kandidati/andris-stalidzans) | 22 | 1963 | SIA Bērzaunes komunālais uzņēmums | Struktūrvienības vadītājs |

**Programma**

MĒRĶIS

Ekonomiski attīstīts, godprātīgi pārvaldīts novads. Turpināt attīstīt jauno Madonas novadu, lai iedzīvotāji gribētu šeit dzīvot, veidot ģimenes, audzināt bērnus, mācīties, strādāt, uzsākt un attīstīt uzņēmējdarbību, iesaistīties novada dzīvē.

UZDEVUMI

PĀRVALDE.

Uzlabot pašvaldības darbinieku darba efektivitāti.

Nodrošināt personāla atlases speciālistu.

Saglabāt esošās darba vietas jaunajā novadā, iekļaujot kopīgajā struktūrā.

Izveidot pašvaldības policiju.

BUDŽETS

Paredzēt kopīgās naudas izmantošanu pēc iespējas lielākam iedzīvotāju skaitam.

Budžetu plānot ne tikai proporcionāli iedzīvotāju un iestāžu skaitam pilsētās un pagastos, bet ņemt vērā konkrētās iedzīvotāju vajadzības.

KOMUNĀLĀ SAIMNIECĪBA

Izmantot EF līdzfinansējumu inženiertīklu maģistrāļu izbūvē, ēku siltināšanā, īres namu būvniecībā.

Atbalstīt daudzdzīvokļu māju iekšpagalmu labiekārtošanu.

Ieviest bioloģisko un tekstila atkritumu šķirošanu.

Paplašināt publisko labierīcību pieejamību.

Labiekārtot kapsētas, veikt to digitalizāciju.

Īstenot meža resursu apsaimniekošanu.

Uzlabot labturības apstākļus Madonas dzīvnieku patversmē.

Dzīvnieku aizsardzības biedrībām piedāvāt deleģējuma līgumus.

Izķert klaiņojošos mājdzīvniekus.

Izveidot struktūrvienību pašvaldības centralizētai ceļu apsaimniekošanai un skolēnu pārvadāšanai.

Ielu segumus nomainīt no grants uz melno segumu, plānot gājēju celiņu izbūvi.

SOCIĀLĀ APRŪPE UN VESELĪBAS AIZSARDZĪBA

Ievērot principu – katrs cilvēks ir rūpju vērts.

Bērna piedzimšanas pabalsts 300 eiro.

Vientuļajiem pensionāriem un invalīdiem piešķirt vienīgā mājokļa 90% NĪN atlaidi.

Mājokļa pielāgošanas pabalsts invalīdiem līdz 5000 eiro.

Apbedīšanas pabalsts 550 eiro.

Atbalstīt DI projektu ieviešanu.

Sadarboties ar sabiedriskajām organizācijām sociālo pakalpojumu sniegšanā.

Atbalstīt pensionāru un NVO sabiedriskās aktivitātes.

Palielināt pansionātu skaitu.

Saglabāt Madonas slimnīcu ar skaidru attīstības vīziju, piesaistīt prakses un rezidentūras ārstus.

Medicīnas studentiem piedāvāt līgumu ar pašvaldību, nodrošinot stipendiju.

Atbalstīt ģimenes ārstu prakses, veidot feldšeru punktus.

Sniegt bērnu zobārstniecības bezmaksas pakalpojumus.

Mediķus nodrošināt ar dienesta dzīvokli.

IZGLĪTĪBA

Pamatskolu un bērnudārzu darbība pēc iespējas tuvāk dzīves vietai.

Pirmsskolā noteikt vienotu amata vienību piešķiršanas, samaksas un grupu komplektēšanas kārtību.

Nodrošināt speciālos pedagogus un pavadoņus bērniem ar īpašām vajadzībām.

Bezmaksas transports skolēniem un sporta, mākslas un mūzikas skolu audzēkņiem.

Bezmaksas ēdināšana bērnudārzos un vispārizglītojošajās skolās.

Rekonstruēt Madonas mūzikas un mākslas skolas.

Atbalstīt skolēnu Mācību Centra darbību.

Ieteikt Madonas vidusskolai izveidot ziemas sporta veidu mācību programmu.

Bērzaunes pagastā uzbūvēt sporta zāli, plānot pamatskolas renovāciju.

Atbalstīt profesionālo un pieaugušo neformālo izglītību.

KULTŪRA

Piešķirt finansējumu bibliotēku materiāli tehniskās bāzes uzlabošanai, tās veidojot par vietu mūžizglītībai un pašmācībai.

Atbalstīt grāmatu izdošanu par apdzīvoto vietu vēsturi.

Veidot muzeju darbību kā kultūras un tūrisma aktivitātes stimulu.

Sakārtot Meņģelu muzeja infrastruktūru.

Uzbūvēt Madonas daudzfunkcionālo estrādi.

Sekmēt amatiermākslas kolektīvu darbību.

Renovēt Madonas kinoteātri “Vidzeme”.

SPORTS

Nodrošināt sporta nodarbību pieejamību visiem novada iedzīvotājiem.

Kopā ar LSFP organizēt Latvijas skolu Ziemas Olimpisko Festivālu.

Visām sporta aktivitātēm un sporta veidiem sniegt vienlīdzīgu atbalstu.

Attīstīt tautas sporta tradīcijas.

Rekonstruēt Madonas pilsētas un Ērgļu vidusskolas stadionus.

Madonā uzbūvēt peldbaseinu un hokeja laukumu.

Attīstīt Smeceres sila sporta bāzi, tai kļūstot par vadošo Baltijas slēpošanas centru.

Ērgļos un Lubānā izveidot Madonas sporta skolas nodaļas.

TŪRISMS

Izveidot bukletus un viedierīču aplikāciju par visiem tūrisma objektiem.

Labiekārtot publisko apskates objektu apkārtni, veidot atpūtas zonas, dabas takas, uzstādīt vienāda stila norādes.

Atbalstīt kulināro un zaļo tūrismu.

Attīstīt sezonālo tūrismu Smeceres sila sporta bāzē.

Atbalstīt Gaiziņkalna un Ērgļu kalnu slēpošanas trašu darbību.

UZŅĒMĒJDARBĪBA

Iekārtot Tirgus laukumus Lubānā, Ērgļos un Madonā.

Sakārtot esošo infrastruktūru un veidot industriālos parkus uzņēmējdarbības attīstībai.

Palielināt “Madona var labāk” grantu pieejamo summu un saņēmēju loku.

Konsultēt uzņēmējus, iesaistot biznesa inkubatoru.

Jaunajiem uzņēmumiem NĪN atlaide līdz 90% vismaz 2 gadus.

Atbalstīt sociālo un kultūras inovatīvo uzņēmējdarbību.

**3. Jaunā konservatīvā partija**

| **Kandidāts** | **Kārtas nr. sarakstā** | **Dzimšanas gads** | **Darbavieta / nodarbošanās** | **Amats** |
| --- | --- | --- | --- | --- |
| [Vita Robalte](https://pv2021.cvk.lv/pub/kandidati/vita-robalte) | 1 | 1971 | SIA "GLG Būve" | Būvuzraugs un būvdarbu vadītājs |
| [Mārtiņš Kalnājs](https://pv2021.cvk.lv/pub/kandidati/martins-kalnajs) | 2 | 1972 | bezdarbnieks |  |
| [Sandra Maksimova](https://pv2021.cvk.lv/pub/kandidati/sandra-maksimova) | 3 | 1963 | Izdienas pensionārs |  |
| [Inga Bite](https://pv2021.cvk.lv/pub/kandidati/inga-bite-1) | 4 | 1967 | Biedrības “Alternatīvā Attīstība” | Dibinātāja, valdes locekle |
| [Aivars Zariņš](https://pv2021.cvk.lv/pub/kandidati/aivars-zarins) | 5 | 1973 | SIA AZ Translations | Valdes loceklis |
| [Imants Spridzāns](https://pv2021.cvk.lv/pub/kandidati/imants-spridzans) | 6 | 1974 | Madonas pilsētas kultūras nams | Mākslinieks- inscinētājs |
| [Sandis Kalniņš](https://pv2021.cvk.lv/pub/kandidati/sandis-kalnins-1) | 7 | 1993 | Madonas novada pašvaldība | Dzelzavas un Sarkaņu pagasta pārvaldes vadītājs |
| [Armands Cirsis](https://pv2021.cvk.lv/pub/kandidati/armands-cirsis) | 8 | 1964 | Pašnodarbinātais | Pašnodarbinātais |
| [Juris Silups](https://pv2021.cvk.lv/pub/kandidati/juris-silups) | 9 | 1961 | SIA ANODAM | Saimniecības daļas vadītājs |
| [Rihards Erelis](https://pv2021.cvk.lv/pub/kandidati/rihards-erelis) | 10 | 1988 | SIA ‘’Cesvaines siltums’’ | Valdes loceklis |
| [Sandra Spaile](https://pv2021.cvk.lv/pub/kandidati/sandra-spaile) | 11 | 1960 | Saimnieciskās darbības veicēja | Grāmatvede |
| [Kārlis Edvards Bandenieks](https://pv2021.cvk.lv/pub/kandidati/karlis-edvards-bandenieks) | 12 | 1958 | SIA “Zaļā Māja Cesvainē” | Valdes priekšsēdētājs |
| [Ilona Zeltiņa](https://pv2021.cvk.lv/pub/kandidati/ilona-zeltina) | 13 | 1974 | SIA Herbtaste | Valdes priekšsēdētāja |
| [Andris Blāķis](https://pv2021.cvk.lv/pub/kandidati/andris-blakis) | 14 | 1979 | Vestienas putnis SIA | Valdes loceklis |
| [Klinta Ieleja](https://pv2021.cvk.lv/pub/kandidati/klinta-ieleja) | 15 | 1990 | Ērgļu vidusskola | Direktores vietniece audzināšanas jomā |
| [Ija Malkause](https://pv2021.cvk.lv/pub/kandidati/ija-malkause) | 16 | 1967 | Madonas novada pašvaldības SIA Madonas slimnīca | Ārste onkoloģe- ķīmijterapeite |
| [Edmunds Malta](https://pv2021.cvk.lv/pub/kandidati/edmunds-malta) | 17 | 1988 | Zemnieku saimniecība "Auziņas" | Lauksaimniecības mehānikas inženieris |
| [Kaiva Veita](https://pv2021.cvk.lv/pub/kandidati/kaiva-veita) | 18 | 1968 | Madonas novada bibliotēka | Resursu un datu pārvaldības nodaļas vadītāja |
| [Gintis Birziņš](https://pv2021.cvk.lv/pub/kandidati/gintis-birzins) | 19 | 1968 | Vidzemes rajona tiesa | administrators |

**Programma**

Madonas, Ērgļu, Cesvaines un Lubānas novada iedzīvotāji, novadnieki! Jaunās konservatīvās partijas Madonas nodaļa ir jauns pašvaldību vēlēšanu piedāvājums Madonas novada vēlētājiem, bet JKP paveiktais 13. Saeimā, valdībā, un Rīgas domē ir nozīmīgs devums Latvijas tautai un valstij.

Izvēlies JKP vērtības – latviska nācija, demokrātija un tiesiskums, ģimene un labklājība! Mūsu mērķis ir stabila jaunā novada izaugsme, tāpēc saglabāsim esošos efektivitāti pierādījušos pašvaldības pakalpojumus un sociālos projektus, īstenosim jēgpilnus investīciju projektus visu apvienoto novadu teritorijās, piedāvājot šādus jaunus risinājumus:

Ģimenēm!

- Palielināsim bērna piedzimšanas pabalstu – 1000 EUR;

- Nodrošināsim apmaksātu ēdināšanu bērniem Madonas novada izglītības iestādēs;

- Stiprināsim atbalstu daudzbērnu ģimenēm un audžuģimenēm, bērniem – invalīdiem;

- Nodrošināsim līdzfinansējumu skolēnu tiešsaistes mācību aprīkojumam;

- Veicināsim atbalstu skolēniem par izciliem sasniegumiem mācībās, zināšanu olimpiādēs, sportā, mūzikā un mākslās;

- Palielināsim līdzfinansējumu bērnu un jauniešu vasaras nometnēm un skolēnu darba vietām;

- Sekmēsim atbalstu jauniešu organizācijām un to iniciatīvām brīvā laika pavadīšanai.

Attīstībai un izaugsmei!

- Īstenosim godīgu konkurenci pašvaldības izsludinātajos iepirkumos;

- Attīstīsim kvalitatīva interneta pieejamību visā novadā, vienotas IT sistēmas izveidi ātrākai pakalpojumu saņemšanai;

- Veicināsim efektīvu un caurskatāmu administratīvo pārvaldi;

- Sekmēsim NĪ nodokļa atbilstību iedzīvotāju maksātspējai;

- Atbalstīsim iedzīvotājiem un uzņēmumiem svarīgus transporta un sakaru risinājumus novadā:

- Elektroauto uzlādes punktu attīstību;

- Atjaunotus un jaunus zemes un asfalta ceļu segumus;

- Ātrāku vilcienu Rīga-Madona-Rīga, kas kursēs ik dienu;

- Atbalstīsim mazās aviācijas infrastruktūras izveidi;

- Velo infrastruktūras attīstību;

- Piesaistīsim Eiropas fondu līdzekļus jaunveidotā novada līdzsvarotai attīstībai;

- Veicināsim mazo un vidējo uzņēmējdarbību, tostarp lauku tūrisma attīstību un mārketingu;

- Veicināsim Gaiziņkalna virsotnes dāvinājuma saņemšanu valsts īpašumā, attīstot to par nacionāla līmeņa tūrisma objektu.

Kopienai!

- Palielināsim pašvaldības dzīvojamo fondu (atbalstīsim jaunos speciālistus). Uzlabosim publiskās ārtelpas pieejamību un labiekārtojumu, arī daudzdzīvokļu ēku iekšpagalmos;

- 50% apmērā līdzfinansēsim privātu objektu pieslēgšanu siltumapgādei, ūdensapgādei un kanalizācijai, optiskā interneta tīklam;

- Iesaistīsim ciematu, pagastu un mazpilsētu iedzīvotāju apvienību pārstāvjus pašvaldības darbā, lai stiprinātu iedzīvotāju kopienas un respektētu viņu intereses.

Pilnvērtīgai dzīves videi – aprūpei, sportam un kultūrai!

- Nodrošināsim kvalitatīvu un daudzpusīgu izglītības pieejamību, pilnveidojot izglītības iestāžu infrastruktūru un materiālo bāzi;

- Attīstīsim “Smeceres silu” kā daudzfunkcionālu, Eiropas līmeņa sporta centru;

- Īstenosim peldbaseina būvniecību Madonā ar SPA un atrakcijām bērniem;

- Atbalstīsim daudzpusīgu un mūsdienīgu slimnīcu Madonā, veicinot medicīnas personāla klātbūtni pagastos;

- Organizēsim vienotu kārtību senioru un bērnu nokļūšanai ārstniecības aprūpes iestādēs;

- Nodrošināsim cilvēkcienīgu sociālo integrāciju senioriem, sociāli mazaizsargātām personām, ģimenēm ar bērniem;

- Veicināsim mūsdienīgas kultūrvides attīstību, kultūrvēstures mantojuma saglabāšanu, attīstību un popularizēšanu, tostarp palielinot kultūras namu vadītāju un bibliotekāru atalgojumu;

- Veicināsim dabas vērtību saglabāšanu, ūdenstilpju kvalitātes monitoringu, stāvokļa uzlabošanu, atkritumu šķirošanas sistēmas sakārtošanu;

- Paplašināsim uzņēmējdarbības un tūrisma attīstību Cesvaines pilī un tās kompleksā;

- Attīstīsim pagastu bibliotēku funkcijas, tostarp nodrošinot klientu apkalpošanas centru pakalpojumus, tālmācības un tūrisma informācijas uzziņas nodrošināšanai;

- Palielināsim pašvaldības finansējumu mūsdienīgam kultūras piedāvājumam, tradicionālā kultūras mantojuma saglabāšanai un amatiermākslas attīstībai.

**4. Politiskā partija "Latvijas Reģionu Apvienība", "LATVIJAS ZEMNIEKU SAVIENĪBA"**

| **Kandidāts** | **Kārtas nr. sarakstā** | **Dzimšanas gads** | **Darbavieta / nodarbošanās** | **Amats** |
| --- | --- | --- | --- | --- |
| [Agris Lungevičs](https://pv2021.cvk.lv/pub/kandidati/agris-lungevics) | 1 | 1984 | Madonas novada pašvaldība | Domes priekšsēdētājs |
| [Gunārs Ikaunieks](https://pv2021.cvk.lv/pub/kandidati/gunars-ikaunieks) | 2 | 1971 | Sporta un atpūtas bāze “Smeceres sils” | Vadītājs |
| [Valda Kļaviņa](https://pv2021.cvk.lv/pub/kandidati/valda-klavina) | 3 | 1964 | Madonas novada pašvaldība, Tautas nams "Kalnagravas" un Amatu skola | Vadītāja |
| [Māris Olte](https://pv2021.cvk.lv/pub/kandidati/maris-olte) | 4 | 1968 | Aktīvā tūrisma centrs "Ērgļu stacija", SIA | Valdes loceklis |
| [Guntis Klikučs](https://pv2021.cvk.lv/pub/kandidati/guntis-klikucs) | 5 | 1974 | ZS "Vilces" | Īpašnieks |
| [Uģis Fjodorovs](https://pv2021.cvk.lv/pub/kandidati/ugis-fjodorovs) | 6 | 1966 | Cesvaines novada pašvaldība | Izpilddirektors |
| [Gatis Teilis](https://pv2021.cvk.lv/pub/kandidati/gatis-teilis) | 7 | 1994 | Latvijas valsts mežu Kalsnavas arborētums | Informācijas centra vadītājs |
| [Vents Ikaunieks](https://pv2021.cvk.lv/pub/kandidati/vents-ikaunieks) | 8 | 1988 | MNP SIA "Madonas slimnīca" | Ekonomists, projektu koordinators |
| [Dace Raubiška](https://pv2021.cvk.lv/pub/kandidati/dace-raubiska) | 9 | 1975 | Madonas pilsētas pirmsskolas izglītības iestāde "Kastanītis" | Vadītāja |
| [Aleksandrs Šrubs](https://pv2021.cvk.lv/pub/kandidati/aleksandrs-srubs) | 10 | 1982 | Madonas novada Barkavas pagasta pārvalde | Īpašumu uzturēšanas nodaļas vadītājs |
| [Guntis Ķeveris](https://pv2021.cvk.lv/pub/kandidati/guntis-keveris) | 11 | 1976 | Madonas novada pašvaldība | Madonas pilsētas pārvaldnieks |
| [Rūdolfs Preiss](https://pv2021.cvk.lv/pub/kandidati/rudolfs-preiss) | 12 | 1989 | Madonas slimnīca | traumatologs, ortopēds |
| [Ilvija Kecko](https://pv2021.cvk.lv/pub/kandidati/ilvija-kecko) | 13 | 1987 | Cesvaines novada pašvaldība | Sociālais darbinieks |
| [Tatjana Kriškāne](https://pv2021.cvk.lv/pub/kandidati/tatjana-kriskane) | 14 | 1972 | Ļaudonas pansionāts | Vadītāja |
| [Santa Šķēle](https://pv2021.cvk.lv/pub/kandidati/santa-skele) | 15 | 1972 | Madonas pilsētas vidusskola | skolotāja |
| [Jānis Mārciņš](https://pv2021.cvk.lv/pub/kandidati/janis-marcins) | 16 | 1944 | Pensionārs |  |
| [Igors Šapovals](https://pv2021.cvk.lv/pub/kandidati/igors-sapovals) | 17 | 1981 | SIA "Madonas nami" | Valdes loceklis, būvdarbu vadītājs |
| [Sarmīte Pabērza](https://pv2021.cvk.lv/pub/kandidati/sarmite-paberza) | 18 | 1960 | Madonas novada bērnu un jauniešu ārpusģimenes aprūpes un atbalsta centrs “Ozoli” | Vadītāja |
| [Jānis Lūsis](https://pv2021.cvk.lv/pub/kandidati/janis-lusis-1) | 19 | 1981 | Dzelzavas pagasta J.Lūša zemnieku saimniecība "Ozolkalns" | Īpašnieks |
| [Aldis Ošs](https://pv2021.cvk.lv/pub/kandidati/aldis-oss) | 20 | 1972 | Pašnodarbinātais |  |
| [Rihards Saulītis](https://pv2021.cvk.lv/pub/kandidati/rihards-saulitis) | 21 | 1953 | Madonas novada pašvaldība | deputāts |
| [Aigars Šķēls](https://pv2021.cvk.lv/pub/kandidati/aigars-skels) | 22 | 1971 | Madonas novada pašvaldība: Barkavas un Ošupes pagasta pārvalde | Pārvaldes vadītājs |

**Programma**

Mūsu mērķis ir jaunizveidotā Madonas novada līdzsvarota attīstība pēc administratīvi teritoriālās reformas, iekļaujot Cesvaines, Ērgļu, Lubānas un katra pagasta iespējas un pieejamos resursus. Stiprs Madonas novads – stiprai Latvijai.

Mūsu prioritāte ir katrs novada iedzīvotājs.

Uzņēmējdarbība un infrastruktūra

- Īstenot līdzsvarotu attīstību visā novadā – turpināt veidot apstākļus jaunu darba vietu radīšanai.

- Organizēt jaunu biznesa ideju radīšanu un industriālo teritoriju izveidi.

- Turpināt veidot un attīstīt sistēmu nekustamā īpašuma nodokļa un nomas atlaidēm uzņēmējiem un zemniekiem.

- Pašvaldības iepirkumos piemērot zaļā iepirkuma principus, tādā veidā atbalstot vietējos uzņēmumus

- Rūpēties par pašvaldības autoceļiem un ielu segumu – realizēt lauku ceļu rekonstrukcijas programmu, apdzīvotās vietās sakārtot un apstrādāt ielu grants seguma virsmu. Turpināt ierīkot un atjaunot energoefektīvu ielu apgaismojumu Madonā, Cesvainē, Lubānā, Ērgļos un novada pagastu centros.

- Aktīvi iesaistīties valsts autoceļu atjaunošanas programmā.

- Nodrošināt ceļu tīrīšanu ziemā līdz katrai apdzīvotai mājai visā novada teritorijā.

- Izstrādāt mājokļu politikas programmu, līdzfinansēt daudzdzīvokļu māju un iekšpagalmu labiekārtošanu.

- Turpināt atjaunot rotaļu laukumus pie bērnudārziem, veidot papildu laukumus, aktīvās atpūtas vietas ģimenēm visā novada teritorijā.

Izglītība un jaunatne

- Turpināt modernizēt visu izglītības iestāžu materiāltehnisko bāzi.

- Rūpēties par bērnu nokļūšanu vispārējās un interešu izglītības iestādēs.

- Atbalstīt jauniešu un mulifunkcionālos centrus, stiprināt mūžizglītības iespējas.

- Rūpēties par iespēju iegūt augstāko izglītību Madonā un arodizglītību Barkavā.

Veselība

- Saglabāt esošo medicīnas pakalpojumu klāstu Madonas slimnīcā, stiprināt jaunu nozaru attīstību: rehabilitāciju – fizioterapiju u. c.

- Attīstīt Madonas slimnīcu kā valsts mēroga traumatoloģijas un ortopēdijas centru.

- Rūpēties par ģimenes ārstu pieejamību visā novada teritorijā.

Sociālā joma

- Nodrošināt bezmaksas bērnudārzus visā novada teritorijā un bezmaksas ēdināšanu visās vispārizglītojošajās skolās.

- Nodrošināt jaundzimušā pabalstu 300 eiro par pirmo bērnu, 400 eiro par otro, 500 eiro par trešo utt.

- Veicināt jaunu speciālistu piesaisti novadam medicīnā, izglītībā un citās nozarēs, nodrošinot dienesta dzīvokļus, mācību maksu vai stipendiju, rezidentūras un prakses iespējas.

- Ieviest jaunus sociālos pakalpojumus, tostarp izveidot bērnu ar īpašām vajadzībām dienas atbalsta centru novadā.

- Stiprināt sadarbību ar nevalstisko sektoru un biedrībām, deleģējot tām pašvaldības funkciju izpildi.

- Nodrošināt kvalitatīvu novada pansionātu darbību.

- Īstenot sabiedriskā transporta braukšanas maksas atlaidi senioriem.

Sports

- Nodrošināt aktivitāti visā novada teritorijā, attīstot infrastruktūru un organizējot dažāda mēroga sacensības.

- Atbalstīt bērnu un jauniešu sportu visā novada teritorijā, stiprināt Madonas Bērnu un jaunatnes sporta skolu.

- Atbalstīt novada sporta klubus, organizācijas, augsta līmeņa sportistus.

- Turpināt attīstīt sporta un atpūtas bāzi „Smeceres sils” un Madonas novadu kā ziemas sporta veidu centru Latvijā un starptautiskā mērogā.

- Rūpēties par tautas sporta attīstību.

Kultūra un tūrisms

- Nodrošināt dziesmu un deju svētku procesa nepārtrauktību, labvēlīgu vidi amatiermākslas kolektīvu darbībai un jaunradei.

- Nodrošināt vietējo kultūrvietu – kultūras namu un bibliotēku – darbību, atbalstīt iniciatīvu izdot vietējos informatīvos izdevumus.

- Veicināt Madonas novada atpazīstamību Latvijā un ārpus tās, veidojot kopīgu, daudzveidīgu tūrisma piedāvājumu (Cesvaines pils, Lubāna mitrājs, Braku un Meņģeļu muzeji u. c.), popularizējot vietējo identitāti un piedāvājot pilnu pakalpojumu klāstu.

- Atbalstīt valsts un starptautiska mēroga kultūras pasākumu organizēšanu.

Drošība un vide

- Izveidot Madonas novada pašvaldības policiju.

- Pilnveidot Madonas dzīvnieku patversmes darbību, rūpēties par bezsaimnieku dzīvniekiem.

- Aktīvi iekļauties jaunākajās tendencēs tīras un zaļas vides radīšanā.

- Veidot labiekārtotas zaļās atpūtas un rekreācijas zonas – parkus, atpūtas vietas, peldvietas.

- Veicināt graustu sakārtošanu vai nojaukšanu.

Novada pārvalde

- Nodrošināt kvalitatīvu un efektīvu pašvaldības pārvaldi novada pilsētās un pagastos.

- Saglabāt un attīstīt novadu veidojošo teritoriju patstāvību apvienotā novada ietvaros, stiprināt klientu apkalpošanas centru darbību.

- Saglabāt nepieciešamo speciālistu darba vietas un iedzīvotājiem svarīgos pašvaldības pakalpojumus visā novada teritorijā.

**5. "Latvijas attīstībai", "POLITISKĀ PARTIJA IZAUGSME"**

| **Kandidāts** | **Kārtas nr. sarakstā** | **Dzimšanas gads** | **Darbavieta / nodarbošanās** | **Amats** |
| --- | --- | --- | --- | --- |
| [Artūrs Čačka](https://pv2021.cvk.lv/pub/kandidati/arturs-cacka) | 1 | 1986 | SIA "Kalna Zīles" | valdes loceklis |
| [Andris Dombrovskis](https://pv2021.cvk.lv/pub/kandidati/andris-dombrovskis) | 2 | 1965 | SIA "Baltic Block" | projektu vadītājs |
| [Valentīns Rakstiņš](https://pv2021.cvk.lv/pub/kandidati/valentins-rakstins) | 3 | 1955 | Madonas novada pašvaldība | deputāts |
| [Lienīte Ozolniece](https://pv2021.cvk.lv/pub/kandidati/lienite-ozolniece) | 4 | 1974 | SIA "Apotheka" | farmaceita asistente |
| [Ilze Brante](https://pv2021.cvk.lv/pub/kandidati/ilze-brante) | 5 | 1976 | SIA "Naudulis" | valdes loceklis |
| [Andris Trečaks](https://pv2021.cvk.lv/pub/kandidati/andris-trecaks) | 6 | 1956 | SIA "Madonas Siltums" | Siltumtehnisko iekārtu un darba aizsardzības inženieris |
| [Reinis Braķis](https://pv2021.cvk.lv/pub/kandidati/reinis-brakis) | 7 | 1990 | Ērgļu novada pašvaldība | ceļu uzturēšanas dienesta vadītājs |
| [Jānis Sirmais](https://pv2021.cvk.lv/pub/kandidati/janis-sirmais) | 8 | 1976 | SIA "Egļukalns 2015" | valdes loceklis |
| [Silvija Smeltere](https://pv2021.cvk.lv/pub/kandidati/silvija-smeltere) | 9 | 1959 | Jēkabpils Agrobiznesa koledža Barkavas struktūrvienība | struktūrvienības vadītāja |
| [Ivars Tirzmalis](https://pv2021.cvk.lv/pub/kandidati/ivars-tirzmalis) | 10 | 1984 | SIA "IMG Energy" | Atbildīgais būvdarbu vadītājs, projektu vadītājs |
| [Edīte Miķelsone](https://pv2021.cvk.lv/pub/kandidati/edite-mikelsone) | 11 | 1990 | SIA "RAAMA ESM" | valdes locekle |
| [Aldis Bondars](https://pv2021.cvk.lv/pub/kandidati/aldis-bondars) | 12 | 1967 | Valsts meža dienests | vecākais mežzinis |
| [Elīna Štromberga](https://pv2021.cvk.lv/pub/kandidati/elina-stromberga) | 13 | 1981 | SIA "Specprojekts" | Nekustamo īpašumu pārvaldniece |
| [Artūrs Vīle-Bērziņš](https://pv2021.cvk.lv/pub/kandidati/arturs-vile-berzins) | 14 | 1966 | Ļaudonas pagasta pārvalde | labiekārtošanas speciālists |
| [Jānis Putniņš](https://pv2021.cvk.lv/pub/kandidati/janis-putnins) | 15 | 1962 | Biedrība "Orientēšanās klubs Mežmalas" | valdes loceklis |
| [Valdis Madernieks](https://pv2021.cvk.lv/pub/kandidati/valdis-madernieks) | 16 | 1987 | Biedrība "Signals EM Trophy" | valdes loceklis |
| [Dace Meldere](https://pv2021.cvk.lv/pub/kandidati/dace-meldere) | 17 | 1970 | SIA "Goba - Farm" | īpašniece, vadītāja |
| [Agris Kaščjuks](https://pv2021.cvk.lv/pub/kandidati/agris-kascjuks) | 18 | 1985 | SIA "Kraftpro" | valdes loceklis |
| [Andis Akmentiņš](https://pv2021.cvk.lv/pub/kandidati/andis-akmentins) | 19 | 1991 | SIA "Baltic Block" | maiņas vadītājs |
| [Monta Zepa](https://pv2021.cvk.lv/pub/kandidati/monta-zepa) | 20 | 1987 | SIA "Madonas namsaimnieks" | biroja administratore |
| [Sergejs Falejs](https://pv2021.cvk.lv/pub/kandidati/sergejs-falejs) | 21 | 1972 | SIA "Ziemeļu nafta" | operators |
| [Irēna Lecīte](https://pv2021.cvk.lv/pub/kandidati/irena-lecite) | 22 | 1968 | Cesvaines pirmsskola "Brīnumzeme" | Mūzikas skolotāja |

**Programma**

Latvija nav tikai Rīga!

Administratīvi teritoriālā reforma iezīmē jauna attīstības posma iespējas novados. Mūsu komandu veido pieredzējuši profesionāļi, kuri, gudri strādājot Madonas novadā, izmantos reformas radītās iespējas, lai veidotu pamatu jaunu investīciju piesaistei un darbavietu radīšanai, panākot konkurētspējīga atalgojuma iespējas. Strādāsim, lai uzlabotu iedzīvotāju dzīves apstākļus visā novada teritorijā.

Apvienojoties četriem pašpietiekamiem novadiem, jaunais Madonas novads kļūs par vienu no teritoriāli lielākajiem Latvijā. Partijas “Izaugsme” un “Latvijas attīstībai” iestāsies par to, lai līdzšinējie novadu centri jaunajā novadā izveidojas par četriem attīstības centriem, saglabājot to kultūrvēsturiskās robežas un iedzīvotāju identitāti, savukārt saimnieciski robežām jaunā Madonas novada iekšienē turpmāk nozīme zudīs, jo katram iedzīvotājam būs pieejami vienlīdz kvalitatīvi pašvaldības pakalpojumi neatkarīgi no dzīvesvietas atrašanās.

Pārvalde:

• vienlīdz augstas kvalitātes pašvaldības pakalpojumi visā novadā;

• vienas pieturas aģentūras attīstības centros;

• budžeta investīcijas visā teritorijā;

• sabalansēts, uz ilgtermiņa attīstību vērsts budžets;

• privātām investīcijām pievilcīga vide;

• pilnīga izmaksu uzskaite pašvaldības uzņēmumu pakalpojumiem;

• mērķtiecīga komunikācija ar sabiedriskajām organizācijām;

• iedzīvotāju iesaiste pašvaldības īstenotajos pasākumos.

Tautsaimniecība:

• Biznesa inkubatora un citu atbalsta mehānismu pieejamība maziem un vidējiem uzņēmumiem;

• ielu un ceļu rekonstrukcijas darbu apjoma kāpināšana attīstības centros;

• kooperācijas iespēju veicināšana lauksaimniekiem;

• ES finansējuma piesaiste infrastruktūras projektiem visā teritorijā.

Dzīvokļu un komunālā saimniecība:

• daudzdzīvokļu ēku siltināšanas kredītu galvošana ekonomiski pamatotiem projektiem visā teritorijā;

• kvalitatīvi komunālie pakalpojumi visā teritorijā;

• centralizētas kanalizācijas sistēmas ciematos;

• pašvaldības dzīvojamā fonda inventarizācija un atjaunošana.

Izglītība un jauniešu darbs:

• interešu izglītības pieejamība visā teritorijā;

• pašvaldības līdzfinansējums bērnu nometnēm,

• Jaunsardzes darbības veicināšana un jaunatnes patriotiskā audzināšana;

• brīvpusdienu finansēšana visās izglītības iestādēs;

• vietējo ražotāju produkcijas iegādes veicināšana izglītības iestādēm;

• veselīga dzīvesveida un fizisko aktivitāšu popularizēšana.

Kultūra:

• kultūrvēsturiskās identitātes saglabāšana novadā;

• bibliotēku, kultūras namu, muzeju, pašdarbības kolektīvu un dziesmu svētku tradīciju saglabāšana;

• finansējums nevalstisko organizāciju iniciatīvām kultūras jomā;

• esošās kultūras infrastruktūras uzturēšana pagastos;

• Madonas pilsētas estrādes atjaunošana.

Sports:

• novada sportistu dalības līdzfinansēšana valsts un starptautiskās sacensībās;

• esošās sporta infrastruktūras uzturēšana attīstības centros un pagastos;

• peldbaseina projekta virzības veicināšana;

• āra tenisa laukuma seguma atjaunošana Madonā;

• Mākslīgā seguma hokeja laukuma izveide.

Sociālā sfēra:

• informācija par sociālajiem pakalpojumiem visiem, kam tiesības tos saņemt;

• vienota pabalstu sistēma visā novadā;

• sociālais atbalsts personām ar invaliditāti;

• kompleksa sociālā atbalsta plāna izstrāde ģimenēm ar bērniem;

• finansējuma dubultošana pensionāru organizācijām, politiski represētām personām, Černobiļas seku likvidēšanas un barikāžu dalībniekiem.

Veselība:

• telpu un transporta nodrošināšana visām ģimenes ārstu praksēm;

• jaunu speciālistu piesaiste novada medicīnas iestādēm, nodrošinot ar dzīvojamo platību;

• ģimenes ārstu līdzfinansēšana profilaktisko pasākumu īstenošanai;

• bezmaksas zobārstniecība bērniem;

• bezmaksas rehabilitācija bērniem pēc traumām, operācijām;

• veselības veicināšanas aktivitāšu plāna izstrāde un ieviešana.

Vide un tūrisms:

• zīmola “Mana Madona – no Gaiziņa līdz Lubānam” mārketinga aktivitātes;

• inovatīvu tūrisma ideju atbalstīšana;

• dalība tūrisma izstādēs.

**6. Nacionālā apvienība "Visu Latvijai!"-"Tēvzemei un Brīvībai/LNNK"**

| **Kandidāts** | **Kārtas nr. sarakstā** | **Dzimšanas gads** | **Darbavieta / nodarbošanās** | **Amats** |
| --- | --- | --- | --- | --- |
| [Zigfrīds Gora](https://pv2021.cvk.lv/pub/kandidati/zigfrids-gora) | 1 | 1963 | Madonas novada pašvaldība | Domes priekšsēdētāja vietnieks |
| [Tālis Salenieks](https://pv2021.cvk.lv/pub/kandidati/talis-salenieks) | 2 | 1962 | Lubānas novada dome | priekšsēdētājs |
| [Vilnis Špats](https://pv2021.cvk.lv/pub/kandidati/vilnis-spats) | 3 | 1966 | Cesvaines novada dome | Novada domes priekšsēdētājs |
| [Aivis Masaļskis](https://pv2021.cvk.lv/pub/kandidati/aivis-masalskis) | 4 | 1974 | SIA "Saules serviss" | Direktors |
| [Didzis Baunis](https://pv2021.cvk.lv/pub/kandidati/didzis-baunis) | 5 | 1965 | Cesvaines novada dome | Deputāts |
| [Edgars Šķēle](https://pv2021.cvk.lv/pub/kandidati/edgars-skele) | 6 | 1960 | SIA AVE MTP | Valdes loceklis |
| [Inese Strode](https://pv2021.cvk.lv/pub/kandidati/inese-strode) | 7 | 1967 | Madonas pilsētas vidusskola | Direktore, programmēšanas pamatu skolotāja, skolotāja (LIZDA) arodbiedrības biedre |
| [Laila Ozoliņa](https://pv2021.cvk.lv/pub/kandidati/laila-ozolina) | 8 | 1969 | LOG Birojs SIA | Valdes locekle |
| [Edgars Avišāns](https://pv2021.cvk.lv/pub/kandidati/edgars-avisans) | 9 | 1974 | Madonas pilsētas vidusskola | direktora vietnieks saimnieciskajā darbā. Skolotājs |
| [Lolita Kostjukova](https://pv2021.cvk.lv/pub/kandidati/lolita-kostjukova) | 10 | 1974 | Latvijas Universitāte | Madonas filiāles vadītāja |
| [Dace Zeile](https://pv2021.cvk.lv/pub/kandidati/dace-zeile) | 11 | 1965 | Mārcienas pansionāts | vadītāja |
| [Linda Bakmane](https://pv2021.cvk.lv/pub/kandidati/linda-bakmane) | 12 | 1984 | Madonas novadpētniecības un mākslas muzejs | izstāžu kuratore |
| [Imelda Saulīte](https://pv2021.cvk.lv/pub/kandidati/imelda-saulite) | 13 | 1962 | Madonas novada bibliotēka | direktore |
| [Iveta Peilāne](https://pv2021.cvk.lv/pub/kandidati/iveta-peilane) | 14 | 1964 | Lubānas vidusskola | direktore |
| [Vēsma Nora](https://pv2021.cvk.lv/pub/kandidati/vesma-nora) | 15 | 1961 | Cesvaines bibliotēka | vadītāja |
| [Līga Ozola](https://pv2021.cvk.lv/pub/kandidati/liga-ozola) | 16 | 1970 | SIA "OZOLS LG" | loģistikas speciālists, kempinga vadītāja |
| [Atis Brants](https://pv2021.cvk.lv/pub/kandidati/atis-brants) | 17 | 1975 | SIA Celmi Solutions | valdes loceklis |
| [Marika Veiba](https://pv2021.cvk.lv/pub/kandidati/marika-veiba) | 18 | 1975 | Madonas novada pašvaldības Vestienas pagasta pārvalde | ĪUN vadītāja |
| [Sandris Sproģis](https://pv2021.cvk.lv/pub/kandidati/sandris-sprogis) | 19 | 1970 | SIA "S.S.Music | "direktors, valdes loceklis |
| [Normunds Broks](https://pv2021.cvk.lv/pub/kandidati/normunds-broks-1) | 20 | 1960 | Pašnodarbinātais |  |
| [Ilze Kanča](https://pv2021.cvk.lv/pub/kandidati/ilze-kanca) | 21 | 1968 | Madonas novada pašvaldība Sociālais dienests | sociālā darbiniece |

**Programma**

Nacionālās apvienības ideāls un mērķis ir latviska un pārtikusi Latvija, izglītota, radoša un veselīga tauta. Balstoties vienotā izpratnē par mūsu tautas vēsturi, mēs izjūtam atbildību par tās tagadni un nākotni.

Kopiena

Jaunā Madonas novada izveidošana veicinās iekļaujošu, uz sadarbību un cieņu balstītu attīstību. Novada izaugsmes pamats būs pagastu un pilsētu kopienu dažādība un sadarbība.

Veidosim decentralizētu pārvaldi ar līdzsvarotas attīstības centriem Cesvainē, Ērgļos, Lubānā un Madonā.

Nodrošināsim klientu apkalpošanas centru darbību pilsētās un pagastos.

Attīstīsim e-pārvaldi.

Atbalstīsim senioru apvienības, nevalstiskās, sabiedriskās un reliģiskās organizācijas.

Attīstība

Attīstīsim industriālos parkus un biznesa infrastruktūru, atbalstīsim mazos un vidējos uzņēmējus, zemnieku saimniecības.

Pašvaldības īpašumus piedāvāsim uzņēmējdarbības attīstībai.

Veicināsim sociālo uzņēmējdarbību.

Atjaunosim dzīvojamo fondu.

Veicināsim ekonomiski aktīva novada stratēģijas un attīstības programmas izstrādi un to īstenošanu.

Tūrisms

Atbalstīsim tūrisma objektu attīstību, dabas taku izveidi.

Veicināsim novada atpazīstamību ar valstij nozīmīgu novadnieku piemiņas

Kopienas telpa

Atjaunosim ielas un ceļus, attīstīsim velobraukšanas infrastruktūru starp apdzīvotām vietām.

Veicināsim vides pieejamību cilvēkiem ar īpašām vajadzībām.

Īstenosim vienotu novada telpisko plānošanu, izmantojot ES finansējumu “zaļās” infrastruktūras un energoefektivitātes projektiem

Ģimene

Ieviesīsim progresīvo bērna piedzimšanas pabalstu.

Atbalstīsim ģimenes, kas audzina bērnus ar īpašām vajadzībām.

Sniegsim atlaides daudzbērnu un audžuģimenēm pašvaldības sniegtajiem pakalpojumiem.

Nodrošināsim bērniem apmaksātu ēdināšanu izglītības iestādēs.

Veicināsim mācību līdzekļu iegādi 6.-12. klašu skolēniem tiešsaistes nodarbībām.

Jaunatne

Sekmēsim jauniešu iniciatīvas, neformālo izglītību un Jauniešu domes darbību.

Rūpēsimies par finansiālu atbalstu bērnu un jauniešu nometnēm, skolēnu nodarbinātībai vasaras brīvlaikā.

Novērtēsim un prēmēsim skolēnus par izcilību mācību un ārpusstundu darbā.

Līdzfinansēsim jauniešu dalību starptautiskos projektos.

Izglītība

Nodrošināsim konkurētspējīgu visu līmeņu izglītību.

Rūpēsimies, lai izglītības iestādes atrastos iespējami tuvu bērnu un jauniešu dzīvesvietai.

Atbalstīsim Madonas Valsts ģimnāziju, vidusskolas Cesvainē, Ērgļos, Lubānā, Ļaudonā un Madonā.

Celsim profesionālās ievirzes un interešu izglītības programmu kvalitāti novada skolās.

Finansēsim izglītības programmas ar augstu pievienoto vērtību – programmēšanu, dizainu, robotiku, bioloģiju, ekonomiku u.c.

Īpašu vērību pievērsīsim jaunatnes patriotiskajai audzināšanai.

Atbalstīsim un īstenosim mūžizglītību.

Pastiprināsim drošību novada izglītības iestādēs.

Kultūra

Kopsim Dziesmu un deju svētku tradīcijas, atbalstīsim pašdarbības kolektīvus.

Saglabāsim un popularizēsim kultūrvēsturisko mantojumu, māksliniecisko jaunradi, atbalstīsim starptautiskus kultūras sakarus.

Pilnveidosim kultūras infrastruktūru.

Atbalstīsim efektīvu, mūsdienīgu bibliotēku tīklu.

Izveidosim Kultūras sadarbības projektu programmu.

Veicināsim muzeju, novadpētniecības centru un piemiņas vietu sadarbību, iekļaujot tos Vidzemes un Latvijas kultūras un tūrisma piedāvājumā.

Attīstīsim Madonas muzeju kā reģiona vēstures un kultūras mantojuma glabāšanas, pētniecības un izglītības centru.

Seniori

Pilnveidosim senioru sociālo aprūpi.

Atbalstīsim un nodrošināsim senioru aktivitātes veselīga dzīvesveida, sporta, kultūras un atpūtas jomās.

Sociālais atbalsts

Nodrošināsim atbalstu Madonas slimnīcas attīstībai.

Īstenosim deinstitucionalizācijas projektus.

Veidosim diennakts ģimeņu atbalsta, krīzes centrus, kā arī dienas centrus dažādām sociālām grupām.

Nodrošināsim sociālo mājokļu pieejamību.

Izveidosim jaunus sociālās aprūpes centrus Cesvainē un Rupsalā.

Palielināsim pabalstus medikamentu iegādei un ārstēšanās izdevumiem.

Materiāli atbalstīsim politiski represētos, leģionārus, nacionālos partizānus, barikāžu dalībniekus un Černobiļas AES avārijas seku likvidēšanas dalībniekus.

Sports

Attīstīsim sporta un atpūtas infrastruktūru.

Rūpēsimies, lai “Smeceres sils” kļūst par starptautiska mēroga sporta centru.

Atbalstīsim talantīgos novada sportistus, trenerus un komandas, kā arī valsts un starptautiska mēroga sporta notikumus novadā.

Popularizēsim veselīgu dzīvesveidu, atbalstīsim tautas un pielāgoto sportu.

Informācija publiskota no Centrālās vēlēšanu komisijas mājaslapas www.cvk.lv